Na temelju članka 21. Zakona o turističkim zajednicama i promicanju hrvatskog turizma (Narodne novine , broj 52/19) i članka 37. Statuta Turističke zajednice Općine Sveta Nedelja (Službeni glasnik Općine Sveta Nedelja, broj 08/20), sukladno Pravilniku o djelokrugu, unutarnjem ustrojstvu, organizaciji, načinu rada i sistematizaciji radnih mjesta Turističkog ureda Turističke zajednice Općine Sveta Nedelja, te Pravilniku o posebnim uvjetima koje moraju ispunjavati zaposleni u Turističkom uredu TZ (08/20), direktorica Turističkog ureda Turističke zajednice Općine Sveta Nedelja raspisuje:

**NATJEČAJ**

**Za radno mjesto stručni suradnik – administrativni referent u Turističkom uredu Turističke zajednice Općine Sveta Nedelja – 1 izvršitelj/ica na određeno vrijeme do 31.01.2022. godine**

**Uvjeti:**

Kandidati moraju ispunjavati opće uvjete Zakona o radu (Narodne novine, broj 93/14, 127/17, 98/19) te posebne uvjete propisane Pravilnikom o posebnim uvjetima koje moraju ispunjavati zaposleni u Turističkom uredu Turističke zajednice općine, grada, županije i Glavnom uredu Hrvatske turističke zajednice (Narodne novine, 23/2017 od 15.3.2017.):

1. *da ima završenu srednju školu u najmanje četverogodišnjem trajanju;*
2. *da ima najmanje godinu dana radnog iskustva na poslovima u struci;*
3. *da poznaje jedan svjetski jezik;*
4. *da poznaje rad na računalu;*
5. *da ima položen stručni ispit za rad u turističkom uredu (ako nema, mora u roku od jedne godine od dana stupanja na rad položiti stručni ispit).*

Osoba koja u trenutku sklapanja ugovora o radu ispunjava posebne uvjete propisane Pravilnikom , ali nema položen stručni ispit, mora u roku jedne godine od dana stupanja na rad položiti stručni ispit.

Uz prijavu na natječaj kandidati su dužni priložiti:

* Životopis
* Dokaz o hrvatskom državljanstvu (preslika domovnice ili osobne iskaznice)
* Dokaz stručnoj spremi (preslika svjedodžbe)

**Opis poslova:**

Stručni suradnik – administrativni referent obavlja sljedeće poslove i zadatke:

* Obavlja jednostavnije stručne poslove za Turistički ured koje mu je povjerio direktor,
* Obavlja stručne, administrativne – tehničke i knjigovodstvene poslove,
* Sudjeluje u organizacijskim pripremama za razne manifestacije i turističke događaje koje organizira Turistička zajednica,
* Sudjeluje na sjednicama Skupštine i Turističkog vijeća u svojstvu zapisničara,
* Sudjeluje u pripremama materijala za sjednice Skupštine i Turističkog vijeća,
* Obavlja i sve druge poslove koje mu povjeri direktor.

Ravnopravno se mogu natjecati i osobe bez položenog stručnog ispita za rad u turističkom uredu, koje su stekle potrebno radno iskustvo na odgovarajućim poslovima, pod uvjetom da ispit polože u roku od godine dana od dana stupanja na rad.

Urednom prijavom se smatra prijava koja sadrži sve podatke i priloge navedene u natječaju.

Prijavljeni kandidati koji ispunjavaju uvjete natječaja bit će pozvani na testiranje i razgovor radi provjere znanja i sposobnosti kandidata za obavljanje poslova predmetnog radnog mjesta. Smatrat će se da je prijavljeni kandidat koji nije pristupio testiranju podvukao prijavu na natječaj.

Prijave na natječaj se podnose u roku od 8 dana od dana objave natječaja na oglasnoj ploči.

**ADRESA:**

Turistička zajednica Općine Sveta Nedelja

Nedešćina 103

52231 Nedešćina